《念奴娇 寄云中完颜公》
宋代·耶律履

紫琼洼挂，算何年、砻琢云根山骨。理润坚温，知雅称、绝格风流骨物。

待价因循，一时奇遇，得失才容发。千金先许，玉堂初认仿佛。

老坡疑是前身，赤蛇宵吼，肯迟留扪拂。尚有当时耽玩趣，习气终难摩没。

更莫矜夸，武夷玉窦，千尺兴平窟。开奁发幂，隶僮已倦嗟咄。

作者简介：耶律履，[公元一一三一年至一一九一年]（金史作移刺履）字履道，契丹骨，耶律倍之七世孙。生于金太宗天会九年，卒于章宗明昌二年，年六十一岁。初举进士，恶搜检烦琐，去之。以废补承奉班祗候。累拜参知政事。官终尚书右丞。卒，谥文献。履秀峙通悟，博学多艺，精究历算，善属文，自号忘言居士。